Mount Seddon
Mount Seddon is en  hogen Barg in Mac-Robertson-Land, Oostantarktika. He liggt in de Prince Charles Mountains 30 km westen von’n Mount Stinear an de Noordsied von’n Fisher-Gletscher. Siene beiden Toppen sünd dör en veriesten Sadel vonenanner trennt.

Wetenschoppers von de Australian National Antarctic Research Expeditions (ANARE) hebbt em 1957 bi en Floog opdeckt. Dat Antarctic Names Committee of Australia hett em na Norman Richard Seddon (1911–1989) nöömt, de von 1957 af an Geschäftsföhrer von dat Mineraalöölünnernehmen BP Australia weer, dat de ANARE finanziell ünnerstütt hett.

Weblenken 
 
 Mount Seddon op geographic.org (engelsch)

Mac-Robertson-Land
Barg in de Prince Charles Mountains